text: Интензивното земеделие води след себе си редица вредни последствия. Сред най-същественитеса загубата на почвено плодородие и влошаването на почвената структура.Нарушаването на почвения баланс, загубата на органично вещество, едностранчивото минерално хранене са сред основните фактори, водещи до обедняване на почвата. Вследствие на това и за да се постигнат максимални добиви, земеделските стопани прибягват до внасянето на все повече и повече минерални торове, което от своя страна води до задълбочаване на проблема. Липсата на адекватни мерки за запазване и подобряване на почвеното плодородие, води до загуба на нейната хранителна за растенията стойност (загуба на азот, блокиране на фосфор и калий, и др.).
  SYMBILAND подобрява почвената структура и плодородие, като подпомага процесите на разграждане на растителни остатъци. Микроорганизмите в състава му продуцират субстанции, които влияят върху химичните и физичните свойства на почвата като съдържание на органично вещество, аерация и т.н.
  През последните години се наблюдава натрупване на инфекциозен фон в почвата, което налага влагането на все повече и повече фунгициди. Това води до придобиване на устойчивост (резистентност) на някои патогени. Недостатъчно ефективните третирания допринасят за увеличаване на инфекцията в заразените растителни остатъци, а оттам и в почвата. Това от своя страна е сериозна предпоставка за заразяване на последващите култури.
  SYMBILAND намалява инфекциозния фон на почвените патогени, благодарение на силно колонизиращите свойства на микроорганизмите в състава му и антагонистичното им действие към някои патогенни гъби (fusarium ssp.).
  SYMBILAND стимулира разграждането на растителни остатъци, които често са колонизирани от различни патогенни микроорганизми, като по този начин намалява инфекциозния натиск към последващата култура.